Vrasja e Gramoz Palushit

Vrasja e Gramoz Palushit ndodhi më 4 shtator 2004 në Tsilivi, një fshat në Zakynthos të Greqisë, kur 20 vjeçari shqiptar Gramoz Palushi, i cili po festonte fitoren e kombëtares shqiptare ndaj asaj greke, u vra nga një grek gjatë një sherri që plasi pas përfundimit të ndeshjes.

Kjo ngjarje shkaktoi protesta të shumta në disa qytete në Greqi dhe Shqipëri. Autori i vrasjes, Panagiotis Kladis, fillimisht u dënua me burgim të përjetshëm, por më pas dënimi i tij u zvogëlua në 22 vite nga një gjykatë greke në fillim të vitit 2010.

Incidenti
Më 4 shtator 2004, pas fitores së Shqipërisë ndaj Greqisë në kualifikueset e FIFA Kupës së Botës 2006, Gramoz Palushi, vëllai i tij dhe një shqiptar tjetër u sulmuan në ishullin Zakynthos nga Panagiotis Kladis dhe një grek tjetër. Gramozi u qëllua për vdekje me thikë në bark nga Kladis, kurse dy shqiptarët e tjerë u plagosën. Policia greke arrestoi dy autorët e këtij sulmi. Në vitin 2006, Kladis u dënua me burgim të përjetshëm kurse katër vite më pas dënimi i tij u shkurtua në 22 vite burgim. Bashkpuntori i tij u dënua me dhjetë muaj burg dhe tre vite të tjera lirim me kusht.

Reagimet
Seanca e parë e vjeshtës e parlamentit shqiptar filloi me botimin e një deklarate të deputetëve që dënonin vdekjen e Palushit. Në Selanik qindra protestues morën pjesë në protestën e organizuar nga Forumi i Emigrantëve Shqiptar dhe grupeve anti-raciste greke kurse dy ditë më pas një grup anti-racist grek zaptoi zyrën e Panagiotis Psomiadis, prefektit të asaj kohe të Selanikut. Në Athinë më shumë se 2000 emigrantë dhe anëtarë të grupeve anti-raciste greke marshuan në parlamentin grek për të protestuar kundër racizmit. Gjatë protestës disa grupe anarkiste hodhën bomba Molotov mbi policinë që po ndiqte protestuesit, ndërsa nuk u raportua për arrestime dhe plagosje. Protesta të ngjashme u mbajtën edhe në Hania dhe Janinë.

Në Shqipëri organizata rinore zhvilloi tubime në Tiranë duke marshuar drejt Sheshit Nënë Tereza për të dënuar vrasjen e Palushit, ndërsa qindra njerëz morën pjesë në varrimin e tij. Këshilli Rinor Shqiptar i kërkoi Edi Ramës, kryebashkiakut të qytetit të riemërtonte një rrugë pranë Stadiumit Qemal Stafa, ku u zhvillua ndeshja, me emrin Gramoz Palushi. Për më tepër, ekipi kombëtar shqiptar i futbollit dhuroi 10,000 $ familjes së Palushit kurse Federata Shqiptare e Futbollit i kërkoi FIFA-s për t'i dhënë leje ekipit shqiptar të vishte shirita të zi vajtimi për ndeshjen ardhshme ndaj Gjeorgjinë.

Trashëgimia
Në vitin 2008, në Shqipëria u themelua Shoqata Kombëtare “Gramoz Palushi”, nga babai tij për mbrojtje të të drejtave të emigrantëve. Gjithashtu, një gjimnaz në periferi të Tiranës mori emrin “Gramoz Palushi”.

Shiko gjithashtu
 Shqiptarët në Greqi

 Referime 

Kategoria:Njerëz të vrarë në Greqi
Kategoria:Krime të urrejtjes
Kategoria:Rracizmi në Greqi
Kategoria:Futbolli në Greqi
Kategoria:Huliganizmi në futboll
Kategoria:Njerëz shqiptarë të vrarë jashtë